﻿THE ROMANIAN ORTHODOX METROPOLIA OF THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Catre glasul celui ce a strigat in pustie: “Gatiti calea Domnului, drepte faceti cararile Lui”, cu credinta si cu dragoste sa alergam toti cei impresurati de primejdii si de suparari, spre a dobandi mila si ajutorul lui Dumnezeu Ca mult poate a ne ajuta, ca un dumnezeiesc inaintemergator si prieten de aproape al lui Hristos… PROGRAMUL LITURGIC ÎN SAPTAMANA 25 IUNIE- 1 IULIE 8 30 AM Duminică 1 IULIE: UTRENIE SI SFÂNTA LITURGHIE Preot Paroh: Marius Daniel Dumitrescu 917 592 2571 – mobil DUMINICA A 4-A DUPA RUSALII n vremea aceea, pe când Iisus intra în Capernaum, s-a apropiat de El un sutaş, rugându-L şi zicând: Doamne, sluga mea zace în casă, slăbănog, chinuindu-se cumplit Şi i-a zis Iisus: Venind, îl voi vindeca Dar sutaşul, răspunzând, I-a zis: Doamne, nu sunt vrednic să intri sub acoperişul meu, ci numai spune un cuvânt şi se va vindeca sluga mea Că şi eu sunt om sub stăpânirea altora şi am sub mine ostaşi şi-i spun acestuia: Du-te, şi se duce; şi celuilalt: Vino, şi vine; şi slugii mele: Fă aceasta, şi face Auzind, Iisus S-a minunat şi a zis celor ce veneau după El: Adevărat grăiesc vouă: Nici în Israel n-am găsit atâta credinţă Şi zic vouă că mulţi de la răsărit şi de la apus vor veni şi vor sta la masă cu Avraam, cu Isaac şi cu Iacov în Împărăţia cerurilor Iar fiii Împărăţiei vor fi aruncaţi în întunericul cel mai din afară; acolo va fi plângerea şi scrâşnirea dinţilor Şi a zis Iisus sutaşului: Du-te, fie ţie după cum ai crezut Şi s-a însănătoşit sluga lui în ceasul acela (Matei 8, 5 - 13) Invataturi ale Sfantului Nicolae Velimirovici Topescu-se zăpezile de pe munţi când soarele străluceşte, şi pâraiele se revarsă spre a curăţi pământul O, fii ai oamenilor, ce soare va topi zăpada de pe vârful sufletelor voastre, şi pământimea voastră o va curăţi? Precum chiciura îngheţată bocnă, aşa sa învârtoşat sufletul vostru din pricina păcatului Precum zăpada de anul trecut, peste care ninge o nouă zăpadă, la fel de neclintit zace păcatul vostru de anul trecut şi de anţărţ - aşternut pentru păcatul de azi şi de mâine De nu aţi avea păcătoşenie, păcate nu aţi avea; de nu aţi avea păcătoase dorinţe, păcate nu aţi avea Zăpada pe munte nu ar rămâne, dacă pământul cald ar fi; dacă pământul cald ar fi, şi dacă ceaţa cea rece, care ascunde soarele, s'ar risipi, atunci nici pe culmi, nici pe văi zăpada nu ar dăinui Pământul rece şi ceaţa rece dintre voi şi soarele vostru, zăpadă peste zăpadă şi gheaţă peste gheaţă grămădesc Păcatele voastre cine le va dezlega, şi gheaţa urii voastre cine o va dezgheţa? In zadar voi înşivă păcatele vi le iertaţi Iertând voi înşivă păcatele voastre faceţi din zăpadă gheaţă - aşternut încă mai neted pentru noua zăpadă Numai lumina Dumnezeirii celei în Trei Sori poate dezlega ale voastre păcate, precum numai soarele poate să topească zăpada de pe munte, să topească omătul şi gheaţa, şi flori din pământul negru să scoaţă „Iartă-se ţie păcatele tale, scoală-te şi umblă!" Cunoşti tu, omule, pe Cel ce, cu aceste dulci cuvinte, are stăpânie ca iarăşi sănătos să te facă? Juru-mă ţie, nu îl vei afla, nici îl vei întâlni pe pământ, chiar de vei cutreiera întreaga lume cruciş şi curmeziş Şi toate lumile ce se rotesc în jurul soarelui de le- ai cutreiera, pe Dânsul tot nu-1 vei afla Căci El nu este din lume, şi nu pământul îl ţine El este Om Ceresc, Mântuitorul sufletului tău, şi departe stă de cel ce singur păcatele îşi iartă, dar aproape, foarte aproape de cel ce păcatele îşi urăşte şi strigă către cer să i le şteargă Mai curată decât lumina soarelui este mintea Lui, şi mai arzător decât soarele este cuvântul Lui Zăpada de pe sufletul omului El o topeşte, şi flori face să răsară Toate straturile de zăpadă şi gheaţă le poate topi, şi tot pământul îl poate curăţi Cheamă-L dintru adâncul sufletului tău, şi El va veni Când El strigă cu mare glas: „Iartă-se ţie păcatele tale", sufletul tău, cel înţepenit acum de povara păcatelor, vioi şi sprinten se va face, şi slăbănogimea trupului tău va pieri Păcatele sufletului sânt ranele sufletului Cum poate trupul sănătos să fie când sufletul îi este rănit? Zis-a cel fără de minte: Uite, vecinul meu, un păcătos înrăit, se bucură de o înfloritoare sănătate trupească! Cu adevărat păcatul sufletului nu vatămă trupul, zice omul cel fără de minte Aşteaptă, omule fără de minte, aşteaptă încă puţin, până ce putreju- nea din suflet prin trup va străbate Atunci gura ta va amuţi, şi de păcat vei fugi cum fugi de un hoit ce duhneşte Aşteaptă până ce viermele va roade mărul pe dinăuntru, şi-abia atunci te vei mâhni de ofilirea şi gălbejirea lui cea din afară Atunci şi tu împreună cu leproşii la marginea drumului vei sta, şi ca un cuprins de moarte vei striga: Fiule al lui Dumnezeu, miluieşte-mă! Şi atunci vei auzi şi vei înţelege mântuitoarele cuvinte: Iartă-se ţie păcatele tale, mergi în pace! Sfantul Nicolae Velimirovici